钦定古今图书集成/理学汇编/字学典/第110卷 > 章惇
## 钦定古今图书集成/理学汇编/字学典/第110卷 > 章惇

按《宋史》本传：“章惇，字子厚，建州浦城人。登甲科，调商
洛令。与苏轼游南山，抵仙游潭。潭下临绝壁万仞，横
木其上。惇揖轼书壁，轼惧不敢书。惇平步过之，垂索
挽树，摄衣而下，以漆墨濡笔，大书石壁曰：‘苏轼章惇
来’。既还，神采不动。元丰中，参知政事，拜门下侍郎。哲
宗即位，为尚书左仆射，封申国公。”

按《东观馀论》：“章申公笔势超超，意出褚、薛上，暮年愈
妙，一以魏晋诸贤为则正者，殊类逸少。”

按：石墨镌华章子厚《草堂寺题记》用卧笔，间作渴笔游丝，法亦遒逸。